runetrust/blame-folketinget-dk huggingface dataset:
Line Barfod (EL), 2003-01-15:
Jeg er klar over, at det kan være svært at nå at skulle svare flere spørgere, men jeg vil derfor igen give hr. Flemming Oppfeldt lejlighed til at svare på, om spørgsmålet om, hvorvidt lægekonsulenterne har behov for at få indskærpet deres rolle, ikke kun drejer sig om førtidspensionssager, men også om den række andre sager, hvor man bruger lægekonsulenter.
Anders Samuelsen (RV), 2000-05-09:
Det kan godt være, at det ikke er det samme hensyn, som man har hos Venstre og De Konservative, men det har vi i hvert fald fra Det Radikale Venstres side, nemlig på den ene side så stor fleksibilitet som overhovedet muligt, og på den anden side, at vi også har nogle beskyttelsesmuligheder.
Søren Søndergaard (EL), 2019-02-28:
I sin besvarelse af spørgsmål hæftede ministeren sig meget ved spørgsmålet om børnene som forældrenes ansvar, og jeg må indrømme, at jeg fik sådan et deja-vu til for præcis 21 år siden i den her sal, hvor vi diskuterede revselsesretten og forældres ret til at banke deres børn, for i dag er det jo en dansk kerneværdi, at man ikke må banke sine børn, men det var det ikke for 21 år siden.
Mette Frederiksen (S), 2020-10-08:
Der var engang i dansk politik, hvor der var en sund kappestrid mellem Venstre og Socialdemokratiet om, hvem der egentlig stod på lønmodtagernes side, hvem der egentlig var, ikke bare i ord, men i handling, optaget af, at den helt almindelige lønmodtager skulle have ordentlige vilkår.
Mette Frederiksen (S), 2021-01-22:
Jeg tror, at der, hvor Socialdemokratiet og Radikale Venstre oftest har haft flest diskussioner på udlændingeområdet, er, i forhold til at Radikale Venstre ofte diskuterer udlændinge i en økonomisk kontekst på den korte bane og Socialdemokratiet i høj grad betragter udlændingepolitik som værdipolitik.
Frank Aaen (EL), 2009-03-31:
Og jeg synes stadig væk ikke, jeg har hørt, hvorfor Dansk Folkeparti, som jeg hørte skulle være dem, der i sin tid havde fået det ind i pakken, synes, det er så vigtigt at sikre, at noget af det ikke gavner klimaet, men faktisk gør det modsatte, for det kan bruges til hvad som helst i byggesektoren.
Karen Ellemann (V), 2011-01-12:
Jamen jeg er ganske enkelt ikke enig i den udlægning, at landbruget ikke bidrager i den her sammenhæng, for når vi netop taler om vores vandmiljøplaner, om de skærpede miljøkrav, som vi stiller til dyrkning, til gødskning og alle de ting, kan vi se, at så har landbruget leveret enormt mange forbedringer, og landbruget skal også fremadrettet levere forbedringer.
Anne Grete Holmsgaard (SF), 2007-01-16:
Det her område indebærer også en meget stor konflikt, som måske på globalt plan er en af de allersværeste konflikter at løse overhovedet, nemlig konflikten mellem palæstinensere og israelere, men det er dog et forum, hvor de kan sidde sammen og tale på højt niveau, og vel egentlig det eneste organiserede forum, hvor de to parter taler sammen.
Lone Dybkjær (RV), 2007-04-10:
Indtil videre har vi stadig den ene kvindelige departementschef, og hver gang der har været et departementschefskift, har vi kunnet se, at der overhovedet ikke har været nogen kvinder fremme i den offentlige debat i hvert fald; internt kan det godt være, at det er noget andet, men facit er, at de ikke har fået jobbene, hvis de har været med.
Keld Albrechtsen (EL), 1999-05-18:
Det kan man godt være i tvivl om, for jeg tror nemlig i virkeligheden, at der er tale om, at spørgetimen er blevet offer for et politisk mummespil mellem statsministeren og nogle af de borgerlige partier, som har haft disse meget populistiske spørgetimer, der finder sted i det britiske Underhus, som forbillede.
Torsten Gejl (ALT), 2018-02-06:
Samtidig kunne der gives mulighed for flere sagsbehandlere, for at nedsætte ventetiden, som jo er noget af det, som går igen i de klager, som de berørte borgere har over det her, og så give mulighed for mere individuel behandling af mennesker i ressourceforløbene, fordi hvis man skal være i stand til at afgøre i højere grad, om folk skal direkte på førtidspension, må man jo lave en mere individuel sagsbehandling.
Pelle Dragsted (EL), 2016-05-13:
Vi har tilbudt både Socialdemokraterne og Dansk Folkeparti at være medforslagsstillere på forslaget, fordi vi jo noterede os, at da det her kørte, var der, synes vi, positive toner fra begge partier om, at det her var noget, der skulle tages alvorligt, men der var ikke en interesse for at være medforslagsstiller.
Stine Brix (EL), 2012-12-11:
Det lader til, at det, at den debat nu er afsluttet, og at vi nu har fixerummene, gør, at vi kan komme videre og måske lægge nogle af de her ideologiske synspunkter lidt bag os og kigge på, hvad det rent faktisk er, der skal til for at forbedre vilkårene, og det synes jeg er positivt.
Astrid Krag (SF), 2010-11-09:
Deler ordføreren ikke min bekymring for, hvad det kan betyde i forhold til de unge mennesker og deres eventuelle risici for at blive radikaliseret og ende i nogle miljøer, vi ikke har nogen interesse i at de ender i, hverken i Danmark eller i Afghanistan eller andre steder i verden for den sags skyld, når vi kan høre, at det, kommunerne siger til den her del af forslaget, er, at man altså vil stå over for betydelige vanskeligheder med at skrue rimelige og fornuftige tilbud sammen, hvis man gennemfører den her del af forslaget?
Mattias Tesfaye (S), 2018-12-05:
Jeg vil sige det på den måde, at hvis jeg i kølvandet på en af de største migrationsudfordringer, der har været på det her kontinent i mange år, var i gang med at forhandle en international aftale omkring migration, og jeg bagefter tillod mig at blive overrasket over, hvordan debatten udviklede sig, så ville jeg have holdt Folketingets partier noget tættere ind til kroppen.
Søren Pape Poulsen (KF), 2018-04-19:
Der er således iværksat en række gode tiltag på området, men som jeg indledte med at sige, er det jo vigtigt, at der er et vedvarende fokus på området, så vi sikrer en ensartet og korrekt behandling af sagerne og et godt forankret samarbejde imellem politikredsene.
Liselott Blixt (DF), 2010-02-12:
Det bør efter vores overbevisning være således, at en døende patient skal have ret til frit at vælge, hvor han eller hun vil tilbringe sin sidste levetid, og den behandling og omsorg, vedkommende modtager, skal være så god som overhovedet muligt, uanset om patienten er hjemme, på sygehuset, i hjemmeplejens aflastning eller på hospice, og ligegyldigt om patienten bor i Frederikshavn eller på Frederiksberg.
Kristian Jensen (V), 1998-11-12:
Jeg skal beklage, hvis skatteministeren følte sig stødt over, at jeg brugte udtrykket private boliger, men da det er sådan, at en række af de erhvervsdrivende også benytter deres private boliger til at opbevare diverse bilag og regnskaber m.v., handler en del af dette lovforslag også om indtrængen i private boliger.
Ole M. Nielsen (KRF), 1998-10-22:
Kristeligt Folkeparti mener, at en samling af de forskellige ungdomsuddannelser vil kunne skabe bedre muligheder for at sikre sammenhæng mellem de forskellige uddannelser og dermed sikre en effektiv styring såvel økonomisk som fagligt ud fra ensartede principper og sikre en mere klar kompetencefordeling mellem Undervisningsministeriet og amtskommunerne, når kun ét myndighedsniveau er involveret i opgaveløsningen.
Frank Dahlgaard (UP), 1999-12-15:
Min bemærkning knytter sig til ændringsforslag nr. 406 angående forsøg med en helhedsskole, som er et forlig, regeringen har indgået med SF og med Centrum-Demokraterne, som går ud på, at man skal styre undervisning og fritid, styre med fælles mål for hvert enkelt barn.
Pernille Skipper (EL), 2016-02-11:
Det er måske et historisk problem med knivloven, at der har været helt almindelige mennesker, som har god grund til at bære en kniv, men som er blevet ramt af en lovgivning, der egentlig var rettet mod mennesker, som slet, slet ikke har nogen som helst god grund til at gå med kniv.
Sophie Løhde (V), 2023-05-10:
Men altså, vi har jo dels de ansættelsesretlige vilkår og de gældende regler i relation til overenskomsterne, som bliver lavet i forbindelse med overenskomstforhandlingerne, og der har vi på det offentlige område en arbejdsdeling, hvor kommunerne, regionerne og staten er tre forskellige arbejdsgivere, som i øvrigt også forhandler overenskomster selvstændigt.
Carl Valentin (SF), 2019-12-04:
Det er jo heldigvis også sådan, at virksomheder, der har en økonomisk interesse i at få forsimplet eller fjernet nogle afgifter, er rigtig, rigtig gode til at påpege det over for os, både til daglig i mails og høringssvar osv., men jo også som noget, vi kan debattere i Skatteudvalget.
Ellen Trane Nørby (V), 2019-02-06:
Derfor lægger vi med sundhedsreformen også op til at skabe Nærhedsfonden på 6 mia. kr., som er et ekstraordinært løft, og selvfølgelig lægges der også op til at sikre, at økonomien er til stede i kommunerne, så de kan løfte de nære sundhedstilbud til et højere fagligt niveau til gavn for patienterne.
René Skau Björnsson (S), 2000-04-13:
Vi skal sørge for at holde de truede børn på rette vej til et ordentligt liv, vi skal sørge for, at overgangen fra barn til voksen går så let som muligt, og derfor skal vi følge dem og hjælpe dem, også efter at de er fyldt 18 år. De skal have hjælp til deres uddannelse og til deres indtræden på arbejdsmarkedet, og i det hele taget skal de ledes på vej og have gode råd som alle andre unge mennesker, der får råd og hjælp fra deres forældre.
Pernille Rosenkrantz-Theil (S), 2023-01-11:
Der er altså en dyb problemstilling i forhold til det, og det betyder jo, at der er en stigning i antallet af personer, der får det, der hedder tabt arbejdsfortjeneste, simpelt hen fordi hele familier braser sammen under vægten af det her, og børnene for manges vedkommende ender med at have skolevægring i så lang tid, at forældrene ender med at skulle være på tabt arbejdsfortjeneste, selv om det slet ikke var det, man ville fra starten af.
René Christensen (DF), 2017-12-22:
Man kan også se, hvis man kommer ud til nogle af de arrangementer, der er, at det er svært at konkurrere med sådan et gymnasium, som fortæller om fredagsbar og alle de spændende ting, der sker på et gymnasium, også rejser ude i verden, når man ude på erhvervsskolen skal stå og fortælle om, at man har den nye drejebænk.
Hans Kristian Skibby (DD), 2024-10-22:
I forhold til revisorpålæg, som jo er en gældende praksis, som ikke er blevet anvendt i så stort omfang indtil nu, hvad der heller ikke er sikkert bliver tilfældet fremadrettet, er det jo sådan, at vi skal have opdateret lovgivningen, så også eSkatData bliver udnyttet fuldt ud i forhold til en korrekt skatteligning.
Flemming Møller Mortensen (S), 2011-04-06:
Den her er en opgave med at placere et ansvar, den skal løses, og jeg kan da forsikre ministeren om, at bliver det ikke i ministerens levetid, men i en tid med en socialdemokratisk eller en rød minister ovre i Miljøministeriet, så løfter vi den her opgave, fordi det er et samfundsskabt problem, og skal også finde en løsning på det.
Kristian Thulesen Dahl (DF), 2018-10-04:
På samme måde er det med vores landdistrikter: Hvis vi skal have realkreditinstitutter og banker til at yde lån ude i landdistrikterne, når folk ønsker at købe hus eller de ønsker at udvide en virksomhed, så skal man kunne tro på, at vi politisk kæmper den her kamp i årevis, indtil det lykkes.
Troels Lund Poulsen (V), 2016-11-08:
Jeg er godt klar over, at det ikke var det, som var meningen med fru Ida Aukens bemærkning, det var sagt i spøg, men jeg tror, at den vejledning, vi har lavet, er ret vigtig, sådan at vi også netop sikrer, at det her bliver forståeligt.
Villy Søvndal (SF), 2004-03-23:
Men når man så forbinder, og det synes jeg altid er en klog metode, tallene fra Danmarks Statistik med de meldinger, der kommer ude fra kommunerne - jeg ved jo, at fru Pia Kristensen selv er byrådsmedlem og derfor også ved noget om det - og kan se, at man rundtomkring i kommunerne beskærer hjemmehjælpen i efteråret her ved budgetlægningen, og når så både de enkelte kommuner og Danmarks Statistik tegner det samme billede, nemlig at det går baglæns, at de ældre får tildelt mindre hjemmehjælp, end de gjorde før, så forstår jeg slet ikke den melding, der hedder: Men i øvrigt støtter vi så ikke længere det, vi støttede engang, nemlig et behov for et minimum. Man må jo sige, at hvis der er nogen, der skal værne mod den nuværende regerings og Dansk Folkepartis fremturen over for de ældre, så er der jo mere end nogen sinde behov for et værn, der sikrer, at man ikke alene fra Dansk Folkepartis side tager afstand fra det, der sker, men at man faktisk sikrer de ældre.
Niels Flemming Hansen (KF), 2020-05-27:
Men selv om det nu er mere end 10 år siden, at A5-staterne forpligtede sig i forhold til Ilulissaterklæringen, har den jo i høj grad være med til at opretholde stabilitet i regionen, hvilket jo hidtil også har været dens førsteprioritet og hele tiden har været dens formål.
Charlotte Dyremose (KF), 2008-05-08:
Og når hr. Naser Khader så oven i købet i sidste uge begyndte at blande sig i, om man skulle have kvindelige eller mandlige forkyndere, og hvem man i øvrigt skulle vie i de her trossamfund, så er det, at jeg bekymrer mig for, hvor vidt man vil gå, og hvor langt man vil fortsætte.
Henning Hyllested (EL), 2013-05-28:
Jeg vil sige, at det lader til, at EU bliver sådan en skraldespand, for det er næsten ligemeget, hvad vi snakker om herinde, om det er cabotage, eller hvad det er, så bliver EU undskyldningen for, at vi må afvente, fordi det skal være et fælleseuropæisk foretagende.
Keld Albrechtsen (EL), 1998-03-27:
På trods af valgløfterne bliver der tale om, at i tusindvis af lejligheder skal huslejen sættes op ud over, hvad det koster at drive og vedligeholde den pågældende lejlighed, sættes op med henblik på at inddrive penge hos lejerne til formål, som ikke vedrører lejlighedens drift.
Holger K. Nielsen (SF), 2004-03-24:
For det første nederst side 1, hvor der står følgende: FN-pagtens artikel 42 forudsætter, at Sikkerhedsrådet kun kan gribe til militære aktioner i undtagelsestilfælde på basis af en nøjere overvejelse om, hvorvidt en militær aktion kan retfærdiggøres.
Zenia Stampe (RV), 2017-02-24:
Det vil sige, at vi hælder rigtig mange penge og politiressourcer i grænsekontrollen, men det har ingen effekt i forhold til antallet af asylansøgere, for asylansøgere kan som bekendt søge asyl ved grænsen, hvis de altså ikke har været registreret i et andet land først, og det har heller ikke nogen indflydelse på antallet af indbrud, for vi kan se, at det altså gik op, lige efter at vi havde indført grænsekontrollen.
Thomas Adelskov (S), 2006-11-28:
Se, rent faktisk kunne hele min ordførertale sådan set nærmest læses i går i Politiken, der bragte en stor artikel om medarbejdere, der bliver sikkerhedsfyret, ikke fordi de gør arbejdet dårligt, ikke fordi virksomheden ikke har råd til at have dem, ikke fordi virksomheden ikke har arbejde til dem, men fordi virksomheden skal ud i ny licitationsrunde med deres job.
Klaus Hækkerup (S), 1997-10-09:
Fra 1993 til 1997 er det offentlige forbrug steget med 8 pct., og i samme periode er det private forbrug steget med 14 pct. Selvfølgelig er der nødt til at være vækst i det offentlige forbrug, når vi gerne vil have flere operationer på sygehusene, have flere børn passet, have mere ældreforsorg osv., så den kritik, der fremføres, er ikke korrekt.
Lene Espersen (KF), 2004-04-15:
Det, jeg kan sige, og det, jeg kan love, er, at det vil indgå i finanslovforhandlingerne, så de partier, der har et ønske om at medvirke til at nedsætte afgifterne og dermed gøre det billigere for borgerne at få adgang til domstolene, får rig lejlighed til at bidrage til det under finanslovforhandlingerne.
Rasmus Helveg Petersen (RV), 2014-02-18:
Jeg foreslår to ting: For det første at byggelovens dispensationsbestemmelse ændres, så det bliver helt klart, at der kun kan dispenseres fra kravet om parkeringsarealer på egen grund efter de særlige regler, der er fastsat i medfør af byggeloven, og for det andet at jeg bemyndiges til at fastsætte nærmere bestemmelser, der udtømmende regulerer kommunernes muligheder for at dispensere fra kravet om parkeringspladser på egen grund.
Inger Støjberg (DD), 2023-11-14:
Jeg har med vilje ladet alle de uklarheder, der er i forslaget, ligge i dag, men det er jo f.eks. et faktum, at danske politifolk nu kommer til at stå i nogle vanskelige situationer, i forhold til hvornår de skal gribe ind over for det, som regeringen kalder utilbørlig behandling af Koranen eller andre hellige skrifter.
Lene Espersen (KF), 2002-11-26:
Man vil også med beslutningsforslaget sikre en rotationsordning blandt medarbejderne, så der sker en løbende udskiftning af de kommunalt ansatte, men samtidig lægger man også vægt på en særlig uddannelse, oven i købet med europæisk perspektiv og i EU-regi med fokus på grænseoverskridende organiseret kriminalitet.
Line Barfod (EL), 2003-05-27:
For jeg synes, det ville være godt, hvis et flertal her i Folketinget kunne sætte sig sådan et mål, så de børn, der har behov for behandling, kunne komme i behandling og kunne se, at det var en kort periode, de skulle vente, så det ikke kun er, hvis man kommer til skade med sin krop, men også hvis man kommer til skade med sit sind, at man kan være sikker på at få en behandling.
Kaare Dybvad Bek (S), 2024-04-17:
Det, jeg ser, er, at Moderaterne er enige i, at asyl- og migrationspagten er vigtig i forhold til en reform af det europæiske asylsystem – at det ikke i sig selv er nok, men at vi skal adressere irregulær migration og løse de udfordringer på den måde – og egentlig også, at formålet jo må være at stoppe de menneskesmuglere, som i dag gør, at tusindvis af mennesker dør hvert eneste år, og som tjener en masse penge og gør en masse lande ustabile i Nordafrika.
Margrethe Vestager (RV), 2002-05-02:
Derfor er det så meget desto mere afgørende at fokusere på det forebyggende arbejde, uanset at det kan forekomme usynligt. Indsatsen over for social marginalisering er jo andet og mere end at iagttage, at skaden sker, og så forsøge at reparere på den, når den er sket.
Martin Henriksen (DF), 2018-05-08:
Allerhelst så vi i Dansk Folkeparti, at velfærdsydelser var forbeholdt danske statsborgere, men vi er ligesom alle andre partier en gang imellem nødt til at erkende, at vi ikke kan samle flertal for alle dele af vores politik, men så prøver vi at få det igennem på andre måder, og det er i det lys, man skal se dagens forslag.
Susie Jessen (DD), 2024-02-07:
Når jeg lige sådan kigger på de tal, er det jo fuldstændig det modsatte af det, som regeringen har stået og lovet mig og Danmarksdemokraterne herinde i Folketingssalen, f.eks. da vi havde første behandling af vores forslag om at lave en undersøgelse af udflytning af statslige arbejdspladser.
Kim Christiansen (DF), 2017-11-03:
Så på den ene side er det jo i hvert fald en styrkelse af VLTJ-banen og deres aktiviteter og måske også en lille sikring af, at vi så også i fremtiden har den der togtrafik ud til det yderste af Danmark, og så er jeg på den anden side altså mindre bekymret, for nu er det jo ikke Arriva som sådan, vi går ind og er nogle slemme mennesker over for.
Karin Liltorp (ALT), 2025-05-13:
Forslaget vil give kommunerne mulighed for at stille krav til andelen af ejere og andelsboliger i nye lokalplaner, og netop denne mulighed for lokal indflydelse og ansvar er afgørende, hvis vi skal vende den skæve udvikling, vi ser i dag, særlig i storbyerne, hvor boligmarkedet er blevet et spekulationsmarked.
Søren Kolstrup (EL), 1998-12-09:
Et af de væsentligste politiske emner i den igangværende debat om energireformen er, hvorvidt der skal ske en yderligere åbning af markedet for el - f.eks. gennem sænkning af forbrugsgrænsen på 100 GWh som enkeltkunder skal have for at opnå adgang til selv at købe el uden om det lokale elselskab.
Bjarne Laustsen (S), 2010-05-12:
Enten skal du afskediges, eller også skal du flyttes til Ballerup. Samtidig med at ministeren selv har pålagt sine forsvarsbrødre – kan man sige det i den sammenhæng? – at de må tie stille og lade være med at fortælle det til nogen, synes jeg bare, det er på sin plads, at man får offentliggjort indholdet af det store ringbind, jeg har set nogle rende rundt med, så vi kan spille med åbne kort i stedet for med lukkede kort.
Thor Gunnar Kofoed (V), 2004-06-01:
Det må Enhedslisten vel være enig i, for hvis bekymringerne stadig er der, kommer der ikke noget marked, men hvis bekymringerne er væk, kommer markedet. Men det, jeg egentlig vil spørge om, er: Hvis man læser den østrigske model og ser på det, der siges om, hvad der skal til for at kunne dyrke gmo, kræves der en meget nøjagtig registrering på markniveau, som hr. Keld Albrechtsen også har været inde på, og der står også meget detaljeret, hvordan man skal gøre. Men læser man vores lovforslag, har vi rent faktisk gjort noget, der er endnu bedre.
Kristian Thulesen Dahl (DF), 1999-01-20:
Det er også derfor, at jeg i et par korte bemærkninger har forsøgt at få bekræftet, at Socialdemokratiet bl.a. står ved det danske forbehold på området, for det danske forbehold er jo lige præcis det, som sikrer, at det ikke er en EU-forsvarsdimension og Vestunionen, der for alvor kommer på banen.
Anders Samuelsen (RV), 2003-12-17:
det har været sådan en voldsomt opløftende debat, vi har haft i dag. Det har det ikke, for vi er jo ikke kommet i nærheden af at komme med nogen bud på noget som helst andet, end at alle lover ikke at lave noget om, uden at have sagt det hele på forhånd i, jeg ved ikke hvor mange år inden, hvilket jo på den anden side også betyder, at der tilsyneladende ikke skal ske noget særligt på det her område i mange år frem.
Carl Valentin (SF), 2021-12-14:
I forhold til Kommissionens udspil siger ministeren, at det er vigtigt, at udspillet er ambitiøst, og at hun har krævet det, men jeg synes ikke, der kom klart svar på hr. Rasmus Nordqvists spørgsmål tidligere, nemlig om ministeren også havde krævet, at man fik et udvidet producentansvar.
Inge Refshauge (DF), 1998-10-21:
Ingen danskere er uvillige til at hjælpe mennesker i virkelig nød - det har vi bevist gang på gang - men hvorfor skal vi absolut gøre disse fremmede til danskere? Jeg inviterer da gerne min nabo til husly, hvis hans hus brænder, men dermed gør jeg ham da ikke til medlem af familien.
Anne Grete Holmsgaard (SF), 2011-03-04:
Det, der er sket inden for Det Internationale Energiagentur, er, at de i stigende grad gennem årene har sagt, at hvis landene vil det, de siger, nemlig undgå, at vi får en global opvarmning, der overstiger plus 2 grader, skal landene først og fremmest satse på energibesparelser.
Özlem Sara Cekic (SF), 2014-05-28:
Hvorfor kan det partnerskab, som man taler så varmt om, ikke være en del af en handlingsplan, nemlig at man beslutter sig for at sige: Jamen nu skal vi have gjort noget ved det her tal, og derfor inviterer vi alle dem, der gerne vil bidrage, så vi kan lave en handlingsplan, som hospitaler og regioner kan følge?
Pernille Vermund (NB), 2022-04-05:
Jeg er ikke imponeret over, hvad fru Mette Frederiksen har gjort for danskerne, men jeg er imponeret over, hvad fru Mette Frederiksen er lykkedes med at få af magt over to af oppositionens partiledere, hr. Jakob Ellemann-Jensen og hr. Søren Pape Poulsen.
Colette L. Brix (DF), 2008-04-09:
Jeg vil gerne spørge fru Line Barfod, om det er mig, der har misforstået noget, for hvis en ansat i dag føler sig krænket ved at blive overvåget af et videokamera, så mener jeg, at den ansatte efter § 26 i erstatningsloven kan få erstatning for det, man kalder tort.
Elsebeth Gerner Nielsen (RV), 2000-04-12:
Med andre ord mener jeg sådan set, at med det, vi nu har lagt frem, er vi på mange måder kommet både Det Konservative Folkeparti og Venstre vældig meget i møde, for Venstre var parat til at forære den fjerde radiokanal til Danmarks Radio for et halvt år siden, hvis bare den femte kom i udbud.
Søren Søndergaard (EL), 2025-02-04:
Så jeg må indrømme, at jeg synes, at det hænger logisk sammen, hvad enten folk flyttes det ene eller det andet sted hen: Mange turister gør, at der sker en nedslidning, og der er behov for, at stedet kan genetableres og regenereres osv., bl.a. også for, at kommende turister får lyst til at komme, for der er jo ingen, der har lyst til at komme i et nedslidt område.